b'\n_START_ARTICLE_\nMikojan-Gurevi\xc4\x8d MiG-3\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je nastalo iz lovca MiG-1 in je bilo \xc5\xbee ob nastopu slu\xc5\xbebe zastarelo po dizajnu. Bilo je leseno in zaradi dolgega nosu zelo nestabilno pri vzletanju in pristajanju. Sledilo je linijam hitrostnih letal iz tridesetih let 20. stoletja. Uvedeno je bilo le zaradi velikih potreb Rde\xc4\x8de armade po lovskih letalih. Zaradi slabih letalnih sposobnosti so ga prenehali izdelovati v istem letu kot je bil uveden v slu\xc5\xbebo. Kljub veliki kon\xc4\x8dni hitrosti je bil umaknjen iz slu\xc5\xbebe kot lovec in je ostal v enotah le \xc5\xa1e kot izvidni\xc5\xa1ko letalo. Kasneje so letalu dodali \xc5\xa1e dva podkrilna nosilca za dodatne mitraljeze, kar pa je \xc5\xa1e dodatno slabilo njegove letalne sposobnosti. Do leta 1943 je skoraj izginilo iz enot.\n_START_SECTION_\nUspehi letala\n_START_PARAGRAPH_\nLetalo je kljub veliki hitrosti predstavljalo lahek plen za izku\xc5\xa1ene nem\xc5\xa1ke pilote. Edina re\xc5\xa1itev, ki jo je pilot imel, ko je pri\xc5\xa1el v spopad z nem\xc5\xa1kim lovcem je bil pobeg v strmoglavem letu, element v katerem je bilo letalo izjemno. Ti lovci niso dosegali pomembnej\xc5\xa1ih uspehov tudi zaradi relativno kratke slu\xc5\xbebe v vlogi lovskega letala.'